CELEX: 32021D2254
Language: hr
Date: 2021-12-07 00:00:00
Title: Odluka (EU) 2021/2254Europske središnje banke od 7. prosinca 2021. o izmjeni Odluke (EU) 2020/1997 o odobrenju količine izdavanja kovanica u 2021. (ESB/2021/53)

17.12.2021   
               
               
                  HR
               
               
                  Službeni list Europske unije
               
               
                  L 454/17
               
            
         ODLUKA (EU) 2021/2254EUROPSKE SREDIŠNJE BANKE
         od 7. prosinca 2021.
         o izmjeni Odluke (EU) 2020/1997 o odobrenju količine izdavanja kovanica u 2021.
         (ESB/2021/53)
         IZVRŠNI ODBOR EUROPSKE SREDIŠNJE BANKE,
         uzimajući u obzir Ugovor o funkcioniranju Europske unije, a posebno njegov članak 128. stavak 2.,
         uzimajući u obzir Odluku ESB/ 2015/2332 Europske središnje banke od 4. prosinca 2015. o postupovnom okviru za odobravanje količine izdanja eurokovanica (ESB/2015/43) (1), a posebno njezin članak 3. stavak 7.,
         budući da:
         
                     (1)
                  
                  
                     Od 1. siječnja 1999. Europska središnja banka (ESB) ima isključivo pravo odobriti količine kovanica koje izdaju države članice čija je valuta euro.
                  
               
                     (2)
                  
                  
                     Na temelju procjena potražnje za eurokovanicama u 2021. koje su države članice čija valuta je euro podnijele ESB-u, ESB je odobrio ukupnu količinu eurokovanica namijenjenih za optjecaj i numizmatičkih eurokovanica koje nisu namijenjene za optjecaj u 2021. u Odluci (EU) 2020/1997 Europske središnje banke (ESB/2020/57) (2).
                  
               
                     (3)
                  
                  
                     U skladu s člankom 3. Odluke (EU) 2015/2332 Europske središnje banke (ESB/2015/43), država članica europodručja mora obavijestiti ESB ako je vjerojatno da će stvarna potražnja za kovanicama u državi članici eruopodručja premašiti odobrenu količinu izdanja kovanica za kalendarsku godinu i mora podnijeti ad hoc zahtjev za odobrenje za dodatnu količinu izdanja kovanica u toj kalendarskoj godini ako se nastavi povećana potražnja za kovanicama.
                  
               
                     (4)
                  
                  
                     ESB je 22. studenog 2021. zaprimio zahtjev središnje banke Central bank of Ireland u ime Irske za povećanje količine eurokovanica koje Irska može izdati u 2021. za dodatnu količinu od 10 milijuna eura sa 16,3 milijuna eura na 26,3 milijuna eura kao odgovor na značajno povećanje potražnje za kovanicama povezano sa smanjenjem polaganja kovanica u 2021. u usporedbi s 2020. i većom potražnjom od procijenjene za predbožićno razdoblje 2021.
                  
               
                     (5)
                  
                  
                     U skladu s člankom 3. stavkom 7. Odluke (EU) 2015/2332 (ESB/2015/43), Izvršni odbor mora donijeti pojedinačnu odluku o ad hoc zahtjevu za odobrenje kada nije potrebna izmjena ad hoc zahtjeva.
                  
               
                     (6)
                  
                  
                     Odluku (EU) 2020/1997 (ESB/2020/57) trebalo bi stoga na odgovarajući način izmijeniti,
                  
               DONIO JE OVU ODLUKU:
         
            Članak 1.
            Izmjena
            Tablica u članku 2. Odluke (EU) 2020/1997 (ESB/2020/57) mijenja se kako slijedi:
            redak koji se odnosi na Irsku zamjenjuje se sljedećim:
            
               
                           „Irska
                        
                        
                           25,8 
                        
                        
                           0,5 
                        
                        
                           26,3 ”.
                        
                     
         
         
            Članak 2.
            Stupanje na snagu
            Ova Odluka stupa na snagu na dan kada su o njoj obaviješteni adresati.
         
         
            Članak 3.
            Adresati
            Ova je Odluka upućena državama članicama čija je valuta euro.
         
         
            Sastavljenu u Frankfurtu na Majni 7. prosinca 2021.
            
               
                  Predsjednica ESB-a
               
               Christine LAGARDE
            
         
         
            (1)  SL L 328, 12.12.2015., str. 123.
         
         
            (2)  Odluka (EU) 2020/1997 Europske središnje banke od 24. studenoga 2020. o odobrenju količine izdavanja kovanica u 2021. (ESB/2020/57) (SL L 410, 7.12.2020., str. 104.).